VSM sklep Cpg 492/94
Sodna praksa višjih sodišč, 1995-02-01

predlog za vpis v sodni register - vsebina prijave - pravni interes za pritožbo - ustanovitveni kapital - stvarni vložek

Predlog za vpis v sodni register je bil vložen dne 8.7.1993, sklep o vpisu v register pa razveljavljen z odločbo pritožbenega sodišča. Dne 30.7.1993 je stopil v veljavo Zakon o gospodarskih družbah (Ur.l. RS 30/93 in sl. - v nadaljevanju ZGD) in dne 25.3.1994 je stopil v velja Zakon o sodnem registru (Ur.l. RS št. 13/94 - v nadaljevanju ZSR).

Slednji zakon je v 55. členu določil, da se postopek za vpis v sodni register nadaljuje po novem predpisu, če še ni izdan prvostopenski (registrski) sklep. V konkretnem primeru, ko je bil prvostopni sklep razveljavljen, bi moralo prvostopno sodišče priglasitev z dne 8.7.199 obravnavati po določilih ZGD in ZSR.

Ob reševanju pritožbe pritožiteljev se sklep prvostopnega sodišča po uradni dolžnosti razveljavi in zadeva vrne v ponovno odločanje.

Pritožnika sta po odvetniku pravočasno vložila pritožbo zoper sklep prvostopnega sodišča o vpisu gospodarske družbe A.d.d. v sodni register. V pritožbi navajata, da Sklad stavbnih zemljišč Občine Gornja Radgona ni imel pravice vložiti stavbnih zemljišč kot ustanovitveni vložek, da so nepravilno ovrednoteni stvarni vložki itd.

Sodišče druge stopnje je preizkusilo prvostopni sklep v napadenem delu in v mejah uveljavljenih razlogov, kakor tudi v smeri tistih pritožbenih razlogov, na katere se mora ozirati po uradni dolžnosti.

Pri tem preizkusu je pritožbeno sodišče ugotovilo, da je pritožba utemeljena iz naslednjih razlogov: Pritožnik je izkazal pravni interes do pritožbe z navedbami, da izpodbijani vpis v sodni pomeni ustanovev gospodarske družbe z enako dejavnostjo na isti lokaciji.

Predlog za vpis v sodni register je bil vložen dne 8.7.1993, sklep o vpisu v register pa razveljavljen z odločbo pritožbenega sodišča. Dne 30.7.1993 je stopil v veljavo Zakon o gospodarskih družbah (Ur.l. RS 30/93 in sl. - v nadaljevanju ZGD) in dne 25.3.1994 je stopil v velja Zakon o sodnem registru (Ur.l. RS št. 13/94 - v nadaljevanju ZSR).

Slednji zakon je v 55. členu določil, da se postopek za vpis v sodni register nadaljuje po novem predpisu, če še ni izdan prvostopenski (registrski) sklep. V konkretnem primeru, ko je bil prvostopni sklep razveljavljen, bi moralo prvostopno sodišče priglasitev z dne 8.7.199 obravnavati po določilih ZGD in ZSR.

Pri preizkusu izpodbijanega sklepa iz vidika pravilne uporabe navedenih materijalnih in procesnih predpisov pa je pritožbeno sodišče ugotovilo, da predlog za vpis ni podan v skladu s 198. členom ZGD ( v registrskem spisu n. pr. ni v notarski obliki izdelanega statuta) in v skladu s 27. členom ZSR (n.pr. ni potrdila o neporavnanih dospelih obveznostih). Iz predloženega potrdila biv. SDK izhaja vplačilo ustanoviteljev v znesku 54.174,00 sit ob ustanovitvenem kapitalu 405,050.000,00 sit, čeprav je po določilu 3.odst. 191 ZGD določeno, da morajo tvoriti vsaj tretjino osnovnega kapitala - denarna sredstva. Zato bo prvostopno registrsko sodišče ponovno odločilo o predlaganem vpisu šele po predhodnem preizkusu predloga v skladu s 29. členom ZSR.

Ni pa pritrditi pritožbi glede vložka biv. Občine Gornja Radgona - vložka, ki se nanaša na stavbno zemljišče. Po določilih Zakona o stavbnih zemljiščih (Ur.l. SRS št.18/94 in 33/89 - v nadaljevanju ZSZ) s stavbnimi zemljišči upravlja in razpolaga občina preko sklada stavbnih zemljišč, ki je pravna oseba (5. in 30. člen ZSZ). Iz 32., 46. 51 in 52. členov ZSZ izhaja, da ima Sklad zakonsko pooblastilo za oddajanje stavbnih zemljišč v skladu s planskimi akti občine. Javni natečaj ni potreben, če je zemljišče v planskem aktu namenjen določenemu investitorju. Občina Gornja Radgona je dne 28.5.1984 sprejela Odlok o sprejetju novelacije zazidalnega načrta Gornja Radgona, ki predvideva na določenem arealu dejavnost Pomurskega sejma. Sklad bo v tem primeru za odmeno pridobil delnice.

Nadaljne pritožbene navedbe glede višine stvarnih vložkov bo prvostopno sodišče preizkusilo pri ponovnem odločanju o predlogu za vpis v sodni register.

ZGD člen 191/3,  198,  191/3,  198.  ZSReg člen 27,  29,  55,  27,  29,  55.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.